Kemi Badenoch

Is polaiteoir Briotánach í Olufunto "Kemi" Badenoch (née Adegoke ar an 2 Eanáir 1980 i Wimbledon). Tá Badenoch ina Cheannaire ar an bPáirtí Coimeádach agus ina Cheannaire ar an bhFreasúra ó 2024. 

clé|mion|a céad óráid mar cheannaire ar an bPáirtí Coimeádach, Samhain 2024

 Tús a shaoil 
Rugadh Olukemi Olufunto Adegoke ar 2 Eanáir 1980 i Wimbledon, Londain. Tá sí ar dhuine de thriúr leanaí a rugadh do thuismitheoirí meánaicmeacha Iarúbacha. Is dochtúir ginearálta é a hathair, Femi Adegoke, agus is ollamh le fiseolaíocht í a máthair, Feyi Adegoke. Chaith Badenoch codanna dá hóige ina cónaí i Lagos, an Nigéir agus sna Stáit Aontaithe, áit a raibh a máthair ag léachtóireacht. Tá deartháir aici darb ainm Fola agus deirfiúr darbh ainm Lola. D'fhill sí ar an  Ríocht Aontaithe nuair a bhí sí 16 bliana d'aois chun cónaí le cara dá máthar mar gheal ar an staid pholaitiúil agus eacnamaíoch a bhí ag dul in olcas sa Nigéir, a raibh tionchar aici ar a teaghlach. Cé gur saoránach Briotanach í agus gur rugadh sa Ríocht Aontaithe í, dúirt Badenoch go raibh sí "to all intents and purposes a first-generation immigrant" , le linn a hóráid tosaigh sa pharlaimint.

 Oideachas agus gairm san earnáil phríobháideach 
Bhain sí A-leibhéil amach ó Phoenix College, iar- choláiste breisoideachais i Morden, agus í ag obair i mbrainse de McDonald's i measc postanna eile."Kemi Badenoch: Anti-woke campaigner making waves". BBC News. 15 July 2022. Archived from the original on 16 July 2022. Retrieved 17 July 2022."A View from the Top: Kemi Badenoch, the 'Nigerian oil boom baby' and Tory MP who sees Brexit as a golden opportunity". The Independent. 31 August 2017. Archived from the original on 9 September 2017. Retrieved 9 September 2017. Rinne Badenoch staidéar ar Innealtóireacht Chórais Ríomhaireachta ag Ollscoil Sussex, agus chríochnaigh sí Máistreacht san Innealtóireacht (MInn) i 2003. D’oibrigh sí ar dtús san earnáil na teicneolaíochta faisnéise (TF) , ar dtús mar innealtóir bogearraí le Logica ( 'CGI Group' níos déanaí) ó 2003 go 2006.

Agus í ag obair ansin, rinne sí staidéar ar an dlí go páirtaimseartha ag Birkbeck, Ollscoil Londain, agus chríochnaigh sí céim Baitsiléir Dlí (LLB) in 2009."A View from the Top: Kemi Badenoch, the 'Nigerian oil boom baby' and Tory MP who sees Brexit as a golden opportunity". The Independent. 31 August 2017. Archived from the original on 9 September 2017. Retrieved 9 September 2017. D’oibrigh Badenoch ansin mar anailísí córais ag an 'Royal Bank of Scotland Group', sular lean sí slí bheatha i seirbhísí comhairleoireachta agus airgeadais, ag obair mar comhstiúrthóir do 'Coutts',  banc píomháideach agus bainisteoir saibhreas,  ó 2006 go 2013, agus ina dhiaidh sin ina stiúrthóir digiteach ag "The Spectator" ó 2015 go 2016.Lodge, Will (2 May 2017). "Conservative general election candidate to replace Sir Alan Haselhurst in Saffron Walden seat named as Kemi Badenoch". Saffron Walden Reporter. Archived from the original on 12 May 2017.clé|mion| Badenoch sa bhliain 2017 ag labhairt ag an London Assembly's Energy Committee
clé|mion|2021
clé|mion|2022
clé|mion|2024

 Polaitíocht 
Chuaigh Badenoch isteach sa Pháirtí Coimeádach i 2005 ag aois 25. Ag olltoghchán 2010, bhí sí san iomaíocht i dtoghacheantar Dulwich agus West Norwood i gcoinne Tessa Jowell de chuid an Lucht Oibre agus tháinig sí sa tríú háit.

 Tionól Londain 
Sa bhliain 2012, sheas Badenoch do na Coimeádaigh i dtoghchán Thionól Londain, áit ar cuireadh sa chúigiú háit ar an liosta Londain í. Níor bhuaigh na Coimeádaigh ach trí shuíochán ón liosta ar fud Londain sa toghchán, mar sin níor toghadh Badenoch.

Trí bliana ina dhiaidh sin, in olltoghchán 2015, toghadh Victoria Borwick go Teach na dTeachtaí  agus ina dhiaidh sin d’éirigh sí as a suíochán ar Thionól Londain. Toghadh an ceathrú iarrthóir ar an liosta, Suella Fernandes, chuig Teach na dTeachtaí freisin, agus dhiúltaigh sí an post a líonadh. Fógraíodh mar sin gurbh í Badenoch (mar a bhí sí, tar éis a pósadh i 2012) an Comhalta Tionóil nua. Lean sí ar aghaidh chun a suíochán a choinneáil sa Tionól i dtoghchán 2016. 

Thacaigh Badenoch leis an mBreatimeacht i reifreann bhallraíocht an AE sa RA 2016.Urwin, Rosamund (14 June 2017). "Kemi Badenoch: I'm black but I'm also a woman, a mum and an MP". Evening Standard. Archived from the original on 20 August 2017.

 2020idí 
Mar bhall den Pháirtí Coimeádach, in 2017 toghadh í mar Fheisire Parlaiminte (FP) do Saffron Walden in Essex.

Bhí sraith post sóisearach aireachta aici faoi Bhoris Johnson ó 2019 go 2022.   Tar éis do Bhoris Johnson a bheith ina Phríomh-Aire i mí Iúil 2019, ceapadh Badenoch mar Fho - Rúnaí Stáit Parlaiminte do Leanaí agus Teaghlaigh. In athstruchtúrú mhí Feabhra 2020, ceapadh í mar Rúnaí Státchiste don Státchiste agus mar Fho-Rúnaí Stáit Parlaiminte um Chothromaíochtaí. I mí Mheán Fómhair 2021, tugadh ardú céime di mar Aire Stáit Comhionannais agus ceapadh í mar Aire Stáit Rialtais Áitiúil, Creidimh agus Pobail. I mí Iúil 2022, d'éirigh Badenoch as an rialtas agus níor éirigh léi teacht in áit Johnson i dtoghchán ceannaireachta an Pháirtí Choimeádaigh i mí Iúil - Meán Fómhair 2022. 

Tar éis do Liz Truss a bheith ceaptha ina Príomh-Aire i Meán Fómhair 2022, cheap sí Bàideanach mar Rúnaí Stáit um Thrádáil Idirnáisiúnta agus ina hUachtarán ar an mBord Trádála; athcheapadh comharba Truss í, Rishi Sunak, an mhí dár gcionn. Bhí Badenoch ag obair mar  Aire na mBan agus na gCothromaíochtaí ó 2022-2024 chomh maith.    

San athstruchtúrú comh-aireachta i mí Feabhra 2023, aistríodh Badenoch isteach i ról an Rúnaí Stáit do Ghnó agus Trádáil, tar éis an Roinn Trádála Idirnáisiúnta a chumasc le heilimintí de Straitéis na Roinne Gnó, Fuinnimh agus Tionscail. Choinnigh Badenoch freagrachtaí an aire comhionannais.

 Éire 
Bhí sé maíte ag Kneecap go ndearnadh leithcheal air nuair a dhiúltaigh Kemi Badenoch deontas ealaíne de £14,250 (€17,000) a cheadú dó tráth a raibh sí ina rúnaí gnó agus trádála. Sheas an Ard Chúirt i mBéal Feirste ar an 29 Samhain 2024 leis an mbanna agus ball den ghrúpa, DJ Próvaí, ag rialú go raibh cinneadh Badenoch neamhdhleathach agus éagórach.  

San argóint a rinne an banna rapcheoil deir sé nach raibh Kemi Badenoch sásta an t-airgead a thabhairt dó mar go raibh claonadh sa bhanna gan a bheith ró-fhabhrach do na Tóraithe agus go ndearna sé fiodmhargadh faoin iar-cheannaire Caomhach,Boris Johnson.

 Féach freisin 

 Liz Truss,    Rishi Sunak,    Keir Starmer

 Tagairtí 

Catagóir:Daoine beo
Catagóir:Daoine a rugadh i 1980